Awalen ireṭṭalen i d-ikecmen tutlayt taqbaylit, aṭas. Ladɣa deg tefransist d taɛrabt, maca reṣṣan deg-s armi uɣalen amzun d awalen-ines. Akken daɣen llan kra n wawalen nessemras yal ass deg tutlayt s tmerna n yilugan isnalsiyen n teqbaylit d acu kan banen mačči d awalen inaṣliyen n tutlay-agi. Ad naf aḥric niḍen n wawalen d ireṭṭalen, ttwasmersen maca bla ma ṭṭfen talɣa n wawal aqbayli. Yemmeslay-d fell-as BERKAI Abdlaziz, ɣef yisurifen iɣef yettɛedday wawal areṭṭal akken ad yekcem deg tutlayt: 1-3-1 Adaterṭal: d awal areṭṭal, deg tazwara mazal ur yekcim ara deg tutlayt n usnebget, ur ibeddel ara talɣa neɣ anamek, « D areṭṭal i mazal ur yekcim ara deg unagraw utlayan* n usnebget»22 (Berkaï, 2009: 38).